[{"text_idx": "#000007", "text": "Mynnu statws cyfartal i ddirwyon parcio Cymraeg"}, {"text_idx": "#000008", "text": "142,000 o bobl ifanc ar eu colled oherwydd \u201cdegawd o lusgo traed\u201d ar ddiddymu Cymraeg ail iaith\nCymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig\nAngen manteisio ar \"gyfle euraidd\" i ehangu addysg Gymraeg yng ngogledd Powys\nMynnu statws cyfartal i ddirwyon parcio Cymraeg\nDatgan pryder am ymlyniad Cyngor Sir Ga\u0302r at Erthygl 4\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000009", "text": "142,000 o bobl ifanc ar eu colled oherwydd \u201cdegawd o lusgo traed\u201d ar ddiddymu Cymraeg ail iaith"}, {"text_idx": "#000013", "text": "Cwblha'r ffurflen isod i dansygrifo i gylchlythyr y Gymdeithas."}, {"text_idx": "#000014", "text": "Mae Cymdeithas yr Iaith wedi mynnu bod dirwyon parcio sydd yn cael eu hanfon yn Gymraeg a\u0302\u2019r un statws, yn cael eu danfon yr un pryd ac yr un mor \u201cgywir a chyflawn\u201d a rhai sydd yn cael eu hanfon yn Saesneg."}, {"text_idx": "#000015", "text": "Mynnodd dyn o Aberystwyth hysbysiad ta\u0302l parcio yn Gymraeg wedi iddo dderbyn hysbysiad uniaith Saesneg. Er iddo dderbyn hybysiad Cymraeg mae\u2019n gwrthod ei thalu gan fod y Gymraeg yn wallus ac yn ei gyfeirio at y Saesneg pe bai camgymeriad neu aneglurder ar yr hysbysiad ta\u0302l parcio Cymraeg."}, {"text_idx": "#000017", "text": "\u201cMae\u2019n ymddangos i mi fel petai\u2019r copi Cymraeg wedi\u2019i hysgrifennu gan beiriant, a\u2019n sicr heb gael ei wirio gan siaradwr Cymraeg go iawn. Faint o drafferth fyddai wedi bod i dalu cyfieithydd i ddarparu copi eglur, o safon?"}, {"text_idx": "#000018", "text": "\u201cMae\u2019r ffaith hefyd bod y ddirwy\u2019n cyfeirio at y Saesneg fel y fersiwn cywir yn gosod y Gymraeg yn eilradd. Tydw i\u2019n sicr ddim yn teimlo bod fy hawl i ddefnyddio fy iaith fy hun wedi cael ei barchu.\u201d"}, {"text_idx": "#000020", "text": "\u201c...although we have made every effort to ensure the accuracy of the translation, we cannot guarantee the absolute precision of the translation and any discrepancies should be referred back to the original document provided in the post.\u201d"}, {"text_idx": "#000022", "text": "\u201cMae\u2019r cwmni yma \u2013 fel sawl cwmni arall ledled Cymru \u2013 wedi dangos amharodrwydd i drin ein hiaith gyda pharch. Mae angen i hysbysiadau ta\u0302l parcio Cymraeg fod yr un mor gywir a chyflawn a rhai Saesneg, a chyrraedd yr un mor brydlon ac yn ddi-ofyn. Nid er mwyn ticio bocs yn unig y dylid arfer y Gymraeg.\u201d"}, {"text_idx": "#000023", "text": "\u201cGalwn unwaith eto ar Jeremy Miles i ddiwygio Mesur Iaith 2011 i wneud yn siwr bod y Gymraeg yn cael ei thrin yn gyfartal gan y sector breifat, fel cwmni\u0308au meysydd parcio, archfarchnadoedd, banciau a sectorau eraill. Galwn hefyd ar bobl i beidio talu hysbysiadau ta\u0302l parcio uniaith Saesneg neu rai sydd yn gwneud y Gymraeg yn eilradd nes bod newid yn y gyfraith\u201d"}, {"text_idx": "#000024", "text": "Daw\u2019r achos hon ddeufis a hanner wedi i Toni Schiavone ymddangos gerbron llys yn Aberystwyth am wrthod talu dirwy uniaith Saesneg gan gwmni parcio One Parking Solution. Taflwyd yr achos o\u2019r llys gan nad oedd One Parking Solution wedi\u2019i gyflwyno mewn digon o bryd nac o dan y rheolau cywir. Ers yr achos llys, mae Cymdeithas yr Iaith wedi bod yn cynnal ymgyrch i wrthod talu ffioedd mewn meysydd parcio ag arwyddion Saesneg yn unig, na\u2019r hysbysiadau ta\u0302l parcio uniaith Saesneg a ddaw yn sgil hyn."}]